อเมริกา ควรแสดงจุดยืนอย่างไร ต่อสถานการณ์ประท้วงในอิหร่าน
ทางกรุงวอชิงตันกำลังมีการถกเถียงในวงการเมือง เกี่ยวกับเรื่องที่ว่าอเมริกาควรแสดงจุดยืนที่เหมาะสมอย่างไรในการตอบสนองต่อสถานการณ์การประท้
ประธานาธิบดีโอบาม่าเลือกใช้คำพูดอย่างระมัดระวังโดยพิจารณาจากความคลี่คลายของเหตุการณ์ในอิหร่านเป็นบรรทัดฐานทัศนวิจารณ์ของผู้นำสหรัฐเกี่ยวกับเรื่องสิทธิของการแสดงความเห็นคัดค้านอย่างแข็งขันและการประท้วงอย่างสงบนั้น ดูจะแข็งกร้าวยิ่งขึ้นในช่วงสองสามวันมานี้ อย่างไรก็ตามการแสดงจุดยืนของประธานาธิบดีสหรัฐว่า ชาวอิหร่านต้องเลือกผู้นำของพวกเขาเองโดยที่ไม่มีการแทรกแซงจากภายนอกยังคงมิได้เปลี่ยนแปลงไปแต่อย่างใด อีกด้านหนึ่ง สมาชิกรัฐสภาอเมริกันแห่งพรรครีพับลิกันบางส่วนกำลังเร่งเร้าให้ประธานาธิบดีโอบาม่าดำเนินการมากกว่านี้ – วุฒิสมาชิกจอห์น แมคเคนคู่แข่งของของประธานาธิบดีโอบ่ามาในการชิงชัยตำแหน่งผู้นำสหรัฐเมื่อปีที่แล้วกล่าวทางรายการ "Facethe Nation" ของเครือข่ายโทรทัศน์ซีบีเอสว่า ทำเนียบไวท์เฮาส์ จะต้องแสดงความเป็นผู้นำด้านศีลธรรมออกมาวุฒิสมาชิกอเมริกันผู้นี้เชื่อว่าไม่ถือเป็นการก้าวก่าย หากสหรัฐยึดตามหลักการที่ทำให้อเมริกากลายเป็นประเทศที่ยิ่งใหญ่ที่สุดในประวัติศาสตร์ ในขณะเดียวกัน ในรายการ This Week ของเครือข่ายโทรทัศน์เอบีซีวุฒิสมาชิกอเมริกันจากพรรครีพับลิกันลินด์ซีย์ เกรแฮม กล่าวไว้ว่า ท่าทีตอบสนองในช่วงแรกของประธานาธิบดีโอบาม่านั้น ค่อนข้างขี้ขลาดและเฉื่อยชา วุฒิสมาชิกเกรแฮมบอกว่าหนุ่มสาวชาวอิหร่านที่ออกมาประท้วงตามท้องถนน ในกรุงเตหะรานต้องการการสนับสนุนจากอเมริกาป้ายประท้วงที่ชูขึ้นมานั้นเป็นภาษาอังกฤษ ซึ่งหมายความว่าพวกเขากำลังขอให้อเมริกาออกเสียงสนับสนุนการประท้วงนั้น อย่างไรก็ตาม มีสมาชิกพรรครีพับลิกันบางคนเห็นว่าผู้นำสหรัฐดำเนินการอย่างถูกต้องแล้วในขณะเดียวกัน บรรคาวุฒิสมาชิกอาวุโสจากพรรคเดโมแครตต่างสนับสนุนแนวทางของประธานาธิบดีโอบาม่าโดยเห็นพ้องว่าสหรัฐไม่ควรเปิดช่องให้รัฐบาลอิหร่านตราหน้ากลุ่มผู้ประท้วงว่า เป็นเครื่องมือของรัฐบาลอเมริกัน วุฒิสมาชิกอเมริกันคริสโตเฟอร์ ดอดด์ กล่าวว่าสิ่งที่จะก่อผลเสียที่สุดต่อผู้ประท้วงที่กล้าหาญเหล่านี้คือการปล่อยให้รัฐบาลอิหร่านกล่าวหาได้ว่าการประท้วงครั้งนี้มีอเมริกาเป็นผู้นำ ในขณะที่วุฒิสมาชิกเอฟเว่น บายฮ์จากพรรคเดโมแครต กล่าวกับรายการ Fox News Sunday ว่ารัฐบาลอิหร่านกำลังสูญเสียความชอบธรรมในประเทศ วุฒิสมาชิกผู้นี้บอกว่าไม่ควรเปิดช่องให้รัฐบาลอิหร่านเบี่ยงเบนความสนใจ ในเรื่องการประท้วงไปที่เรื่องการแทรกแซงของอเมริกา หรือลัทธิจักวรรดินิยมของตะวันตกเพราะประวัติศาสตร์ที่ผ่านมาแสดงให้เห็นแล้วว่า การเบี่ยงเบนความสนใจเช่นนั้น ได้รับการตอบสนองและเป็นการเปลี่ยนประเด็นไปจากปัญหาภายในของอิหร่านและโลกมุสลิมอื่นๆ วุฒิสมาชิกเอฟเว่น บายฮ์ยังบอกด้วยว่าเวลานี้ การเดินขบวนในอิหร่าน ได้ขยายผลไปไกลกว่าเรื่องความขัดแย้งในการเลือกตั้งและบรรดาผู้ประท้วงต่างต้องการเห็นอนาคตที่ดีกว่า สำหรับตัวพวกเขาเองและประเทศอิหร่าน